Diari Oficial de la Generalitat Valenciana


Sumari del DOGV 6936, del 04-01-2013 (2012/11137)

Informació pública del projecte d'ocupació directa per a la reurbanització del carrer Xaló.
-------------------------------------------------------------------------------------------

### Dades del document

Número de DOGV
:   6936

Data del DOGV
:   04-01-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11380


Data del document
:   29-11-2012

Organisme emissor
:   Ajuntament de Finestrat

Tipus de document
:   Anunci

Descriptors 

:   * Finestrat
    * administració local
    * pla d'urbanisme

Informació pública del projecte d'ocupació directa per a la reurbanització del carrer Xaló. [2012/11226]
«Per mitjà d'este edicte es fa públic que la Junta de Govern Local, en la sessió celebrada el dia 8 de novembre de 2012, ha adoptat l'acord següent:
Primer. Sotmetre a exposició pública, pel termini d'un mes, el projecte d'ocupació directa per a la reurbanització del carrer Xaló.
Segon. Publicar en el Diari Oficial de la Comunitat Valenciana l'edicte corresponent amb el contingut que establix l'article 439.1 del Decret 67/2006, pel qual s'aprova el Reglament d'Ordenació i Gestió Territorial i Urbanística.
Tercer. Notificar individualment este acord, junt amb una còpia del projecte, els titulars dels béns i drets afectats, concedint-los un termini d'audiència d'un mes.
Quart. Sol·licitar al Registre de la Propietat el certificat de domini i càrregues de les finques afectades.
Projecte d'ocupació directa per a la reurbanització del carrer Xaló
1. Antecedents
Les normes subsidiàries aprovades el 31 de maig de 1989 ja ordenen detalladament l'antiga carretera comarcal CV-767 com a travessia urbana, amb alineacions que ampliava el viari fins a un ample de 15 metres.
Amb l'homologació modificativa parcial aprovada el 31 d'octubre de 2001 es qualifica esta zona com a sòl urbà consolidat residencial RP5, sense incloure les parcel·les pendents d'edificar limítrofs amb el carrer Xaló en cap unitat d'execució, i es considera que la gestió i urbanització es realitzarien en actuacions aïllades. Es determina en la memòria de l'homologació, en el punt 7.7.7.3 sòl urbà, que en eixe sòl les àrees de repartiment són uniparcel·làries
En data 12 de setembre de 2012, la Junta de Govern Local va aprovar el projecte de reurbanització del carrer Xaló, el projecte afecta tres parcel·les, les quals no tenen cedit el sòl dotacional per a ser adquirents del cent per cent de l'aprofitament lucratiu de la zona.
2. Relació de propietaris i béns afectats
L'execució de la urbanització del carrer Xaló afecta tres parcel·les cadastrals les característiques de les quals i les afeccions i gestions urbanístiques s'adjunten :

Àrea de repartiment B
Àrea de repartiment C
Àrea de repartiment D
3. Satisfacció dels drets.
De conformitat al que disposa l'article 113 del Reglament d'Ordenació i Gestió Territorial i Urbanística (ROGTU), el qual literalment diu:
«2. En sòl urbà consolidat, en defecte de previsió expressa del pla, integrarà l'àrea de repartiment cada solar, o si és el cas, cada parcel·la de destí privat, junt amb el sòl dotacional limítrof que li conferix la condició de solar o que siga necessari per a dotar-lo através de la urbanització, d'acord amb les condicions mínimes fixades pel pla. Quan eixa urbanització fóra comuna a diversos solars o parcel·les, la superfície de sòl dotacional limítrof, requerida per a entendre delimitada l'àrea de repartiment, serà la que, siga més pròxima als dits solars o parcel·les, i els corresponga a cada un d'ells, en proporció al seu respectiu aprofitament objectiu.»
Atés que les unitats d'execució són uniparcel·làries, els drets i aprofitaments dels sòls ocupats per l'administració en este procediment estaran integrats en els drets de les parcel·les de les quals se segreguen i formen l'àrea de repartiment i constituïxen la part de cessió de sòl públic limítrof necessari per a la seua edificació.»
La qual cosa es publica per a coneixement general, de conformitat amb el que disposen els articles 187 de la Llei 16/2005, Urbanística Valenciana, i 439 del Decret 67/2006, pel qual s'aprova el Reglament d'Ordenació i Gestió Territorial i Urbanística, amb indicació que l'expedient es troba de manifest en el Servici d'Urbanisme de l'Ajuntament de Finestrat, siti a la plaça de l'Ajuntament, núm. 1, on podrà ser examinat i que, durant l'indicat termini d'un mes, podran presentar-se al·legacions.
Finestrat, 29 de novembre de 2012.- L'alcalde: Honorato Algado Martínez.